CELEX: 32021R1328
Language: el
Date: 2021-08-10 00:00:00
Title: Εκτελεστικός κανονισμός (ΕΕ) 2021/1328 της Επιτροπής της 10ης Αυγούστου 2021 σχετικά με τον καθορισμό των απαιτήσεων για τις υποδομές που εφαρμόζονται σε ορισμένες κατηγορίες δράσεων υποδομών διπλής χρήσης δυνάμει του κανονισμού (ΕΕ) 2021/1153 του Ευρωπαϊκού Κοινοβουλίου και του Συμβουλίου

11.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 288/37
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1328 ΤΗΣ ΕΠΙΤΡΟΠΗΣ
         της 10ης Αυγούστου 2021
         σχετικά με τον καθορισμό των απαιτήσεων για τις υποδομές που εφαρμόζονται σε ορισμένες κατηγορίες δράσεων υποδομών διπλής χρήσης δυνάμει του κανονισμού (ΕΕ) 2021/1153 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2021/1153 του Ευρωπαϊκού Κοινοβουλίου και του Συμβουλίου, της 7ης Ιουλίου 2021, για τη σύσταση του μηχανισμού «Συνδέοντας την Ευρώπη» και την κατάργηση των κανονισμών (ΕΕ) αριθ. 1316/2013 και (ΕΕ) αριθ. 283/2014 (1), και ιδίως το άρθρο 12 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ένας από τους ειδικούς στόχους του μηχανισμού «Συνδέοντας την Ευρώπη» είναι η προσαρμογή τμημάτων του διευρωπαϊκού δικτύου μεταφορών για διπλή χρήση των υποδομών μεταφορών, με σκοπό τη βελτίωση τόσο της πολιτικής όσο και της στρατιωτικής κινητικότητας. Δράσεις ή ειδικές δραστηριότητες στο πλαίσιο δράσης που στηρίζουν νέα ή υφιστάμενα τμήματα του διευρωπαϊκού δικτύου μεταφορών κατάλληλα για στρατιωτικές μεταφορές, με σκοπό την προσαρμογή τους σε απαιτήσεις υποδομών μεταφορών διπλής χρήσης, είναι επιλέξιμες για χρηματοδοτική συνδρομή από την Ένωση δυνάμει του κανονισμού (ΕΕ) 2021/1153 υπό ορισμένες προϋποθέσεις.
                  
               
                     (2)
                  
                  
                     Θα πρέπει να καθοριστούν οι απαιτήσεις υποδομών μεταφορών που εφαρμόζονται σε ορισμένες κατηγορίες δράσεων για υποδομές διπλής χρήσης. Οι απαιτήσεις υποδομών μεταφορών διπλής χρήσης θα πρέπει να βασίζονται στις πληροφορίες που περιέχονται στις επικαιροποιημένες στρατιωτικές απαιτήσεις (2) και στην ανάλυση των ελλείψεων (3), ενώ θα πρέπει επίσης να λαμβάνονται υπόψη τα αποτελέσματα των διαβουλεύσεων με τους εκπροσώπους ευρωπαϊκών και διεθνών ενώσεων μεταφορών.
                  
               
                     (3)
                  
                  
                     Οι απαιτήσεις διπλής χρήσης θα πρέπει να αποτυπώνουν γενικές τεχνικές τιμές και πρότυπα για έργα υποδομών μεταφορών που πρέπει να λαμβάνονται υπόψη στο πλαίσιο των δράσεων δυνάμει του κανονισμού (ΕΕ) 2021/1153, συμβάλλοντας στην προσαρμογή του κεντρικού ή του εκτεταμένου δικτύου ΔΕΔ-Μ, με στόχο να καταστεί εφικτή η διπλή χρήση των υποδομών για πολιτικούς-αμυντικούς σκοπούς.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Συντονισμού του μηχανισμού «Συνδέοντας την Ευρώπη», η οποία έχει συσταθεί δυνάμει του κανονισμού (ΕΕ) 2021/1153,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι απαιτήσεις για τις υποδομές μεταφορών που προβλέπονται στο άρθρο 12 παράγραφος 2 του κανονισμού 2021/1153 είναι οι απαιτήσεις που καθορίζονται στο παράρτημα.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 249 της 14.7.2021, σ. 38.
         
            (2)  Στρατιωτικές απαιτήσεις για τη στρατιωτική κινητικότητα εντός και εκτός της ΕΕ (ST 11373/19 της 19.7.2019).
         
            (3)  «Military requirements and trans-European transport network: gap analysis» (Στρατιωτικές απαιτήσεις και διευρωπαϊκό δίκτυο μεταφορών: ανάλυση ελλείψεων) [SWD(2019) 175 final], καθώς και «The updated gap analysis between military requirements and trans-European transport network requirements» (Επικαιροποιημένη ανάλυση των ελλείψεων μεταξύ των στρατιωτικών απαιτήσεων και των απαιτήσεων του διευρωπαϊκού δικτύου μεταφορών) [SWD(2020) 144 final].
      
      
         
            ΠΑΡΑΡΤΗΜΑ
            
               Πίνακας 1
            
            
               Αερολιμένες και διαχείριση της εναέριας κυκλοφορίας
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Περίοδοι λειτουργίας
                     
                     
                        Κατασκευή ή επέκταση υποδομών και συνδέσεων με πολυτροπικές μεταφορές και εξοπλισμό που καθιστούν εφικτή τη διεξαγωγή πτητικών λειτουργιών σε 24ωρη βάση, επτά ημέρες την εβδομάδα/πτητικών λειτουργιών κατά τη διάρκεια της ημέρας/της νύχτας/παντός καιρού.
                     
                     
                        Περιλαμβάνει σιδηροδρομικές συνδέσεις και συνδέσεις αγωγών για καύσιμα (υπό την προϋπόθεση της παράδοσης καυσίμων τόσο για στρατιωτικά όσο και για πολιτικά αεροσκάφη).
                     
                  
                        2
                     
                     
                        Πτητικές λειτουργίες υπηρεσιών βάσης σε 24ωρη βάση, επτά ημέρες την εβδομάδα
                     
                     
                        Δυνατότητα διεξαγωγής πτητικών λειτουργιών κατά τη διάρκεια της ημέρας/της νύχτας/παντός καιρού.
                     
                     
                         
                     
                  
                        3
                     
                     
                        Έλεγχος της εναέριας κυκλοφορίας
                     
                     
                        Υποδομή ελέγχου της εναέριας κυκλοφορίας με επαρκή ικανότητα διαχείρισης πτητικών λειτουργιών αεροδρομίου κατά τη διάρκεια της ημέρας και της νύχτας.
                     
                     
                        Ερμηνεύεται σύμφωνα με τους κανονισμούς του ΔΟΠΑ και της ΕΕ, καθώς και σύμφωνα με τις κατευθυντήριες γραμμές του Eurocontrol για την πολιτική χρήση των στρατιωτικών αεροδρομίων (CUMA).
                     
                  
                        4
                     
                     
                        Εναέρια μέσα ανά ημέρα
                     
                     
                        Ικανότητα των υποδομών για δραστηριότητες χειρισμού:
                        Αεροσκάφη ανά ημέρα: τουλάχιστον 6 ανά ημέρα.
                        Παραδοχή για αεροσκάφη ευρείας ατράκτου: κατ’ ανώτατο όριο 4 ταυτόχρονα σε επίγεια θέση στάθμευσης στον χώρο στάθμευσης αεροσκαφών.
                     
                     
                         
                     
                  
                        5
                     
                     
                        Μήκος διαδρόμου προσγείωσης-απογείωσης
                     
                     
                        Ελάχιστη απαίτηση: 3 000  m.
                        Συνιστώμενο: 3 500  m.
                        Καθορίζεται σε κάθε κράτος μέλος όπου θα μπορούσε να επαρκεί μήκος διαδρόμου προσγείωσης-απογείωσης 2 800  m.
                     
                     
                        Κατάλληλο για αεροσκάφη κατηγορίας στρατηγικών μεταφορών, καθώς και για αεροσκάφη A330/A400M/IL76/B747/An225/C5/C17.
                     
                  
                        6
                     
                     
                        Πλάτος διαδρόμου
                     
                     
                        45 m έως 60 m.
                        Καθορίζεται από τα κράτη μέλη όπου απαιτείται πλάτος 60 m.
                     
                     
                        Κατάλληλο για αεροσκάφη κατηγορίας στρατηγικών μεταφορών, καθώς και για αεροσκάφη A330/A400M/IL76/B747/An225/C5/C17.
                     
                  
                        7
                     
                     
                        Επιφάνεια διαδρόμου
                     
                     
                        Μπορεί να είναι άκαμπτου ή εύκαμπτου τύπου.
                        Καθορίζεται σε κάθε κράτος μέλος όπου τα 150 m στο τέλος του διαδρόμου θα πρέπει να είναι άκαμπτα για την αντιμετώπιση των επιπτώσεων της εξαγωγής καυσαερίων από κινητήρες αεριωθουμένων.
                     
                     
                         
                     
                  
                        8
                     
                     
                        Τροχόδρομος
                     
                     
                        Πλάτος: 22,5 m, μπορεί να είναι άκαμπτου ή εύκαμπτου τύπου.
                     
                     
                         
                     
                  
                        9
                     
                     
                        Αντοχή οδοστρώματος διαδρόμου προσγείωσης-απογείωσης
                     
                     
                        Επαρκής για αεροσκάφη στρατηγικών μεταφορών με ευρεία άτρακτο
                     
                     
                        Η απαίτηση αυτή μπορεί να ικανοποιηθεί σύμφωνα με τους κανονισμούς του ΔΟΠΑ και της ΕΕ.
                     
                  
                        10
                     
                     
                        Χώρος στάθμευσης — Μήκος
                     
                     
                        Κατ’ ελάχιστο όριο 190 m.
                     
                     
                         
                     
                  
                        11
                     
                     
                        Πλάτος χώρου στάθμευσης
                     
                     
                        Κατ’ ελάχιστο όριο 350 m.
                     
                     
                         
                     
                  
                        12
                     
                     
                        Χωρητικότητα χώρου στάθμευσης
                     
                     
                        66 500  m2.
                     
                     
                         
                     
                  
                        13
                     
                     
                        Αριθμός κατάταξης οδοστρώματος χώρου στάθμευσης (PCN)  (1)
                        
                     
                     
                        Προκύπτει από τον αριθμό κατάταξης αεροσκαφών (ACN)  (2), ο οποίος προκύπτει από τον τύπο εδάφους εδράσεως.
                     
                     
                        Η τιμή ACR είναι μια κατάταξη ενιαίας μονάδας που εκφράζει τη σχετική επίδραση ενός αεροσκάφους σε επιφάνεια οδοστρώματος για συγκεκριμένη τιμή αντοχής σε έδαφος εδράσεως, η οποία υποδεικνύει συγκεκριμένο πάχος επιφάνειας οδοστρώματος (μετρούμενο με την οικεία τιμή PCR). Η απαίτηση αυτή μπορεί να ικανοποιηθεί σύμφωνα με τους κανονισμούς του ΔΟΠΑ και της ΕΕ.
                        Η σχέση μεταξύ ACR/PCR είναι μια επικαιροποιημένη μεθοδολογία της μεθοδολογίας του αριθμού κατάταξης αεροσκαφών (ACN) και του αριθμού κατάταξης οδοστρώματος (PCN). Από τον Νοέμβριο του 2024 η μεθοδολογία για την αξιολόγηση της φέρουσας ικανότητας οδοστρώματος αεροδρομίων και την υποβολή σχετικών εκθέσεων θα εκφράζεται ως σχέση μεταξύ του βαθμού κατάταξης αεροσκαφών και του βαθμού κατάταξης οδοστρώματος (ACR/PCR), αντί της σχέσης μεταξύ του αριθμού κατάταξης αεροσκαφών και του αριθμού κατάταξης οδοστρώματος (ACN/PCN).
                        Η μέθοδος έχει εγκριθεί από την ομάδα σχεδιασμού αεροσκαφών και πτητικών λειτουργιών (ADOP) του ΔΟΠΑ και από τον Ιούλιο του 2020 αποτελεί το νέο σύστημα του ΔΟΠΑ για τη διαβάθμιση των οδοστρωμάτων. Οι προσαρμογές των εθνικών εγγράφων τεκμηρίωσης και των ιδιαιτεροτήτων σχεδιασμού θα πραγματοποιηθούν κατά τη διάρκεια μεταβατικής περιόδου από το 2020 έως το 2024.
                     
                  
                        14
                     
                     
                        Εξοπλισμός διαδρόμου προσγείωσης-απογείωσης για χιόνι και πάγο και προϊόντα αποπαγοποίησης
                     
                     
                        Περίκλειστος χώρος αποθήκευσης 180 m2.
                     
                     
                         
                     
                  
                        15
                     
                     
                        Διάσωση σε περίπτωση συντριβής ή πυρόσβεσης (Κατηγορία)
                     
                     
                        Εγκατάσταση κατασκευής χαλύβδινου σκελετού ή λιθοδομή με χώρο αποθήκευσης (τουλάχιστον 200 m2 με εσωτερικό χώρο 98 m2) για την αποθήκευση οχημάτων διάσωσης σε περίπτωση συντριβής και πυρόσβεσης.
                     
                     
                         
                     
                  
               
            
               Πίνακας 2
            
            
               Θαλάσσιοι λιμένες
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Περίοδος λειτουργίας θαλάσσιου λιμένα
                     
                     
                        Κατασκευή ή επέκταση της υποδομής για πρόσβαση σε πολυτροπικό δίκτυο μεταφορών και εξοπλισμός που καθιστά εφικτή τη διεξαγωγή επιχειρήσεων σε 24ωρη βάση, επτά ημέρες την εβδομάδα, υπό όλες τις καιρικές συνθήκες.
                     
                     
                        Περιλαμβάνει παγοθραυστική ικανότητα και εξοπλισμό για την απομάκρυνση του χιονιού σε λιμένα.
                        Δεν περιλαμβάνονται κτίρια, εγκαταστάσεις αποθήκευσης, γερανοί, μεταφορικές ταινίες και άλλες διατάξεις για τη μετακίνηση εμπορευμάτων, ούτε κινητά περιουσιακά στοιχεία, όπως μηχανές έλξης. Οι δράσεις δεν παρέχουν επιλεκτικό πλεονέκτημα σε συγκεκριμένο φορέα εκμετάλλευσης ή ομάδα φορέων εκμετάλλευσης και είναι προσβάσιμες χωρίς διακρίσεις.
                     
                  
                        2
                     
                     
                        Αριθμός θέσεων αγκυροβολίας
                     
                     
                        3.
                     
                     
                        Οι θέσεις αγκυροβολίας πρέπει να βρίσκονται εντός λιμένα, όπως ορίζεται στα γεωγραφικά δεδομένα των στρατιωτικών απαιτήσεων. Οι θέσεις αγκυροβολίας δεν είναι απαραίτητο να βρίσκονται η μία δίπλα στην άλλη.
                     
                  
                        3
                     
                     
                        Πλάτος
                     
                     
                        32 m.
                     
                     
                        Είσοδος σε θαλάσσιο λιμένα.
                     
                  
                        4
                     
                     
                        Βύθισμα υποδοχής σκάφους
                     
                     
                        Τουλάχιστον 12 m σε μέση ρηχία.
                     
                     
                        Είσοδος σε θαλάσσιο λιμένα.
                     
                  
                        5
                     
                     
                        Βάθος λιμένα
                     
                     
                        Τουλάχιστον 12 m, συνιστώμενο 14 m ώστε να είναι εφικτή απόσταση ασφαλείας βυθίσματος 2 m.
                        Καθορίζεται σε κάθε κράτος μέλος όπου θα μπορούσε να επαρκεί βάθος λιμένα 12 m.
                        Η απόσταση ασφαλείας βυθίσματος 1 m θα μπορούσε να επαρκεί σε λιμένες στους οποίους δεν παρατηρείται επίδραση παλίρροιας.
                     
                     
                        Είσοδος σε θαλάσσιο λιμένα.
                     
                  
                        6
                     
                     
                        Μήκος θέσης αγκυροβολίας
                     
                     
                        Τουλάχιστον 310 m και έως 340 m ανά σκάφος.
                     
                     
                         
                     
                  
                        7
                     
                     
                        Πλάτος θέσης αγκυροβολίας σε λιμένα
                     
                     
                        Τουλάχιστον 32 m
                     
                     
                        Για την κατηγορία μεγάλων/μεσαίων πλοίων που είναι ελλιμενισμένα.
                     
                  
                        8
                     
                     
                        Τύπος θέσης αγκυροβολίας σε λιμένα
                     
                     
                        Θα πρέπει να εξυπηρετεί τους ακόλουθους τύπους πλοίων:
                        Φορτηγίδες, πλοία ετερογενούς φορτίου, πλοία μεταφοράς εμπορευματοκιβωτίων, επιβατηγά πλοία, RO/RO, δεξαμενόπλοια.
                     
                     
                         
                     
                  
                        9
                     
                     
                        Βύθισμα θέσης αγκυροβολίας
                     
                     
                        Τουλάχιστον 12 m, συνιστώμενο 14 m.
                        Καθορίζεται σε κάθε κράτος μέλος όπου θα μπορούσε να επαρκεί βάθος βυθίσματος θέσης αγκυροβολίας 12 m.
                     
                     
                        Απαιτείται για την κατηγορία μεγάλων πλοίων και των πολύ μεγάλων RO/RO.
                     
                  
                        10
                     
                     
                        Ικανότητες εκφόρτωσης
                     
                     
                        2 πλοία ταυτόχρονα.
                     
                     
                         
                     
                  
                        11
                     
                     
                        Αριθμός διακλαδώσεων/κεφαλών σιδηροτροχιάς
                     
                     
                        3.
                     
                     
                        Αριθμός απαιτούμενων κεφαλών σιδηροτροχιάς.
                     
                  
               
            
               Πίνακας 3
            
            
               Σιδηρόδρομοι
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Περίοδος λειτουργίας κεφαλής σιδηροτροχιάς
                     
                     
                        Κατασκευή ή επέκταση της υποδομής για πρόσβαση σε πολυτροπικό δίκτυο μεταφορών και εξοπλισμός που καθιστά εφικτή τη διεξαγωγή επιχειρήσεων σε 24ωρη βάση, επτά ημέρες την εβδομάδα, υπό όλες τις καιρικές συνθήκες.
                     
                     
                         
                     
                  
                        2
                     
                     
                        Στοιχεία επιβατικών σιδηροδρομικών γραμμών
                     
                     
                        Υποδομή με δυνατότητες χειρισμού σιδηροδρομικών επιβαταμαξών (με δυνατότητες μετακίνησης επιβατών), συμπεριλαμβανομένων των διώροφων, για φόρτωση τουλάχιστον 80 επιβατών σε κάθε επιβατάμαξα· ελάχιστος αριθμός επιβαταμαξών ημερησίως: 6 τεμάχια.
                     
                     
                         
                     
                  
                        3
                     
                     
                        Σιδηροδρομικοί σταθμοί
                     
                     
                        Υποδομή αποβάθρας με δυνατότητες διαχείρισης 3-4 αμαξοστοιχιών (10 διώροφες επιβατάμαξες ή ισοδύναμο) ανά σταθμό ανά ημέρα (5 000  επιβάτες ανά ημέρα και ανά σταθμό).
                     
                     
                         
                     
                  
                        4
                     
                     
                        Λειτουργίες κεφαλής σιδηροτροχιάς
                     
                     
                        Υποδομή με δυνατότητες χειρισμού τουλάχιστον 3 εμπορευματικών αμαξοστοιχιών ταυτόχρονα σε τερματικές θέσεις.
                     
                     
                        Ο εξοπλισμός που μετακινείται σιδηροδρομικώς θα υπόκειται σε προσεκτικό προγραμματισμό φορτίου και διαδρομής, ώστε να διασφαλίζεται η συμμόρφωση με το διαθέσιμο εύρος τροχιάς, την υποδομή, τις διαδρομές και τις σήραγγες των κρατών μελών.
                     
                  
                        5
                     
                     
                        Διαθεσιμότητα συστήματος ηλεκτροδότησης
                     
                     
                        Μόνιμο με εφεδρικό σύστημα, ανεξάρτητα από την πηγή ενέργειας.
                     
                     
                        Αφορά εφεδρικά συστήματα για σταθμούς ή πολυτροπικές εγκαταστάσεις χειρισμού.
                     
                  
                        6
                     
                     
                        Διπολικότητα
                     
                     
                        Ναι για πρόσβαση.
                     
                     
                        Αφορά συστήματα ασφαλείας και κυκλώματα τροχιάς για τον εντοπισμό αμαξοστοιχιών στις τροχιές και για να διαπιστώνεται αν η κεφαλή της σιδηροτροχιάς παρέχει τη δυνατότητα λειτουργίας μίας ή περισσότερων τροχιών σε πολλαπλή σιδηροδρομική γραμμή προς αμφότερες τις κατευθύνσεις, είτε για τακτική χρήση είτε για χρήση έκτακτης ανάγκης.
                     
                  
                        7
                     
                     
                        Διαθεσιμότητα φωτισμού
                     
                     
                        Ικανότητα φωτισμού σε σταθμούς και τερματικούς σταθμούς σε 24ωρη βάση, επτά ημέρες την εβδομάδα.
                     
                     
                         
                     
                  
                        8
                     
                     
                        Εύρος τροχιάς
                     
                     
                        1 435  mm. Ιδανικό για τυποποιημένο συνεχές σιδηροδρομικό δίκτυο πανευρωπαϊκής εμβέλειας και ιδιαίτερα επιθυμητό για στρατιωτική κινητικότητα.
                        Σε περιπτώσεις σαφούς οφέλους τόσο για τον μη στρατιωτικό όσο και για τον στρατιωτικό τομέα, μπορεί να γίνει δεκτό εύρος τροχιάς 1 520 /1 524  mm και 1 668  mm.
                     
                     
                         
                     
                  
                        9
                     
                     
                        Περιτύπωμα φόρτωσης
                     
                     
                        Συνιστάται πρότυπο GC.
                        Καθορίζεται σε κάθε κράτος μέλος όπου θα ήταν επαρκές διαφορετικό περιτύπωμα φόρτωσης το οποίο περιλαμβάνει το πρότυπο P-400 και είναι σύμφωνο με τις σιδηροδρομικές ΤΠΔ.
                     
                     
                        Περιτύπωμα φόρτωσης για μεγάλα εμπορευματοκιβώτια. Το GC ανταποκρίνεται στο πρότυπο UIC P-400.
                     
                  
                        10
                     
                     
                        Μέγιστο ύψος φορτίου
                     
                     
                        4,5 m.
                     
                     
                        Ο αριθμός περιλαμβάνει το περιθώριο ασφαλείας.
                     
                  
                        11
                     
                     
                        Μέγιστο πλάτος φορτίου
                     
                     
                        3,15 m υπό κανονικές συνθήκες.
                        Έως 3,75 m σε εξαιρετικές περιπτώσεις, όπου υπάρχει σαφές όφελος για μη στρατιωτικούς σκοπούς και τηρούνται οι ΤΠΔ.
                     
                     
                        Το επιθυμητό πλάτος είναι έως 4,5 m για στρατιωτικές μετακινήσεις.
                     
                  
                        12
                     
                     
                        Μέγιστο μήκος φορτίου
                     
                     
                        18,75 m.
                     
                     
                         
                     
                  
                        13
                     
                     
                        Φορτίο ανά άξονα σιδηροτροχιάς σε τόνους
                     
                     
                        Κατ’ ελάχιστο όριο 22,5 t/άξονα στο κεντρικό ΔΕΔ-Μ· συνιστώμενο 25 t/άξονα.
                     
                     
                        Η απαίτηση φορτίου ανά άξονα για το κεντρικό σιδηροδρομικό δίκτυο ΔΕΔ-Μ, συμπεριλαμβανομένων των γεφυρών, είναι τουλάχιστον 22,5 t/άξονα. Επισημαίνεται ότι οι αναβαθμίσεις του βάρους στον άξονα σε 25 t/άξονα κατ’ ελάχιστο όριο θα μπορούσαν να είναι επωφελείς για στρατιωτικές και μη στρατιωτικές μετακινήσεις. Επί του παρόντος, οι στρατιωτικές μετακινήσεις βρίσκονται στο όριο του υφιστάμενου μεικτού βάρους.
                     
                  
                        14
                     
                     
                        Μέγιστο μήκος αμαξοστοιχίας
                     
                     
                        Τουλάχιστον 740 m.
                     
                     
                        Σύμφωνα με τον κανονισμό (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου  (3), απαιτείται ικανότητα λειτουργίας αμαξοστοιχιών μήκους τουλάχιστον 740 m.
                        Το μήκος κινούμενης αμαξοστοιχίας ποικίλλει (π.χ. κατά την πέδηση ή την επιτάχυνση). Συνεπώς, η απαίτηση διπλής χρήσης είναι σύμφωνη με τη στρατιωτική απαίτηση.
                     
                  
                        15
                     
                     
                        Πλευρικές διακλαδώσεις
                     
                     
                        Τουλάχιστον 3, καθεμία τουλάχιστον ≥ 300 m.
                     
                     
                        Μπορούν να βρίσκονται κοντά στους τερματικούς σταθμούς ή στο εσωτερικό τους.
                     
                  
               
            
               Πίνακας 4
            
            
               Οδικό δίκτυο
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Ταξινόμηση οδών
                     
                     
                        Μία λωρίδα κυκλοφορίας: 3,5 m – 5,5 m
                        Μονής κατεύθυνσης 5,5 m – 7,3 m
                        Διπλής κατεύθυνσης ≥ 7,3 m.
                     
                     
                        Μονής κατεύθυνσης — μεμονωμένα οχήματα διέρχονται ή κινούνται προς την αντίθετη κατεύθυνση σε καθορισμένα σημεία/ζώνες.
                        Διπλής κατεύθυνσης — 2 σειρές οχημάτων κινούνται ταυτόχρονα και σε τουλάχιστον 2 λωρίδες (ιδανικά πλάτους τουλάχιστον 8,2 m).
                        Εξαιρούνται έργα που σχετίζονται με τη χρήση λωρίδων έκτακτης ανάγκης ως πρόσθετων λωρίδων.
                     
                  
                        2
                     
                     
                        Τύποι διαδρομών
                     
                     
                        Τύπος X — άρτια συντηρημένη διαδρομή παντός καιρού, χρησιμοποιήσιμη καθ’ όλη τη διάρκεια του έτους έως τη μέγιστη χωρητικότητα.
                     
                     
                        Ο τύπος Χ προτιμάται για στρατιωτικές μετακινήσεις, με αδιάβροχες επιφάνειες που δεν επηρεάζονται κατά γενικό κανόνα από κατακρημνίσεις ή μεταβολές της θερμοκρασίας.
                     
                  
                        3
                     
                     
                        Μεικτά βάρη οδών
                     
                     
                        130 t.
                     
                     
                        Η τιμή 130 t δεν αφορά την ελεύθερη κυκλοφορία οχημάτων μεικτού βάρους 130 t. Η εν λόγω απαίτηση διπλής χρήσης αφορά την ικανότητα αντοχής των οδοστρωμάτων σε μετακινήσεις ή μεταφορές υπέρβαρων στρατιωτικών μέσων σε περιστασιακή βάση.
                        Συνεπώς, ο περιορισμός των 44 t για μη στρατιωτική χρήση (όπως ορίζεται στην οδηγία 96/53/ΕΚ του Συμβουλίου  (4)) θα πρέπει να επιτρέπει περιστασιακές μετακινήσεις υπέρβαρων μέσων μεταφοράς βάρους έως 130 t, με μέγιστο φορτίο ανά άξονα 12,23 t/άξονα.
                        Για τις εν λόγω περιστασιακές μετακινήσεις (τόσο στρατιωτικές όσο και μη στρατιωτικές) απαιτούνται κατά πάσα πιθανότητα ειδικές άδειες ή εξαιρέσεις και κατάλληλα μέτρα μετριασμού, τα οποία καθορίζονται κατ’ εξαίρεση από τα κράτη μέλη.
                     
                  
                        4
                     
                     
                        Μεικτά βάρη γεφυρών
                     
                     
                        130 t.
                     
                     
                        Η τιμή 130 t δεν αφορά την ελεύθερη κυκλοφορία οχημάτων μεικτού βάρους 130 t. Η εν λόγω απαίτηση διπλής χρήσης αφορά την ικανότητα αντοχής των γεφυρών σε μετακινήσεις ή μεταφορές υπέρβαρων στρατιωτικών μέσων σε περιστασιακή βάση.
                        Για τις εν λόγω περιστασιακές μετακινήσεις (τόσο στρατιωτικές όσο και μη στρατιωτικές) απαιτούνται κατά πάσα πιθανότητα ειδικές άδειες ή εξαιρέσεις και κατάλληλα μέτρα μετριασμού, τα οποία καθορίζονται κατ’ εξαίρεση από τα κράτη μέλη.
                        Οι γέφυρες δύνανται να επιτρέπουν μεικτό βάρος 130 t, με μέγιστο φορτίο ανά άξονα 12,23 t/άξονα (η οδηγία 96/53/ΕΚ επιτρέπει έως και 11,5 t/άξονα, με εξαίρεση τη Γαλλία, όπου το επιτρεπόμενο φορτίο είναι 13 t/άξονα). Για τις περιπτώσεις στις οποίες ένα μόνο όχημα ζυγίζει 130 t, θα πρέπει να διασφαλίζεται ότι έχουν εφαρμοστεί κατάλληλα μέτρα μετριασμού, όπως ταχύτητα, απόσταση από άλλα οχήματα και, εάν χρειάζεται, επιβάλλεται κυκλοφορία μονής κατεύθυνσης για τη χρήση γέφυρας.
                        Οι οδογέφυρες είναι σχεδιασμένες κατά τέτοιον τρόπο ώστε να εξασφαλίζεται η πλήρης αντοχή τους σε φορτωμένα οχήματα σε όλο το μήκος τους, σε κάθε λωρίδα κυκλοφορίας. Συνεπώς, εάν μια γέφυρα μπορεί να υποστηρίξει περισσότερα του ενός φορτηγά βάρους 44 t ταυτόχρονα, θα πρέπει να μπορεί επίσης να υποστηρίζει περιστασιακό συνολικό μεικτό βάρος 130 t, εάν διασφαλίζεται η εφαρμογή κατάλληλων μέτρων μετριασμού, όπως ταχύτητα, απόσταση μεταξύ των οχημάτων και απόσταση μεταξύ των αξόνων των οχημάτων.
                     
                  
                        5
                     
                     
                        Μέγιστο ύψος φορτίου
                     
                     
                        4,5 m.
                        Οι περιορισμοί των σηράγγων πρέπει να λαμβάνονται υπόψη κατά τον προγραμματισμό των διαδρομών, ιδίως για τα οχήματα επίπεδης κλίνης, τα ρυμουλκούμενα και τα επικίνδυνα εμπορεύματα. Καθορίζεται σε κάθε χώρα αν και σε ποιες περιπτώσεις εφαρμόζεται όριο 4,5 m.
                     
                     
                        Το όριο αυτό περιλαμβάνει τον συνδυασμό του ύψους του καταστρώματος φορτίου του οχήματος, του ύψους του φορτίου και μιας υπερκείμενης απόστασης ασφαλείας.
                        Σύμφωνα με την οδηγία 96/53/ΕΚ, επιτρέπεται ύψος οχήματος έως 4 m.
                        Μετά την απόκτηση άδειας κατ’ εξαίρεση μεταφοράς, παρέχεται δυνατότητα ύψους 4,5 m (ύψος μεταφοράς 4,35 m + 0,15 m για την ανάρτηση και τις κινήσεις του οχήματος).
                     
                  
                        6
                     
                     
                        Μέγιστο πλάτος φορτίου
                     
                     
                        4,5 m.
                     
                     
                        Όπως αναφέρεται στην οδηγία 96/53/ΕΚ, το μέγιστο πλάτος οχήματος ενός εγκεκριμένου οχήματος είναι 2,55 m. Κατά κανόνα, για τα τροχοφόρα οχήματα απαιτούνται 3,5 m και για τα ερπυστριοφόρα οχήματα 4,5 m για στρατιωτικές μεταφορές. Για τις εν λόγω περιστασιακές μετακινήσεις (τόσο στρατιωτικές όσο και μη στρατιωτικές) απαιτούνται κατά πάσα πιθανότητα ειδικές άδειες ή εξαιρέσεις και κατάλληλα μέτρα μετριασμού, τα οποία καθορίζονται κατ’ εξαίρεση από τα κράτη μέλη.
                     
                  
                        7
                     
                     
                        Μέγιστο μήκος φορτίου
                     
                     
                        18,75 m έως 27,5 m
                     
                     
                        Το μέγιστο μήκος οχήματος είναι 18,75 m με επέκταση έως 25,03 m, εφόσον το επιτρέπει η ανάπτυξη της υποδομής. Οχήματα μεγαλύτερου μήκους επιτρέπεται να κυκλοφορούν αφού λάβουν άδεια κατ’ εξαίρεση μεταφοράς. Για βάρος φορτίου άνω των 130 t, κατά γενικό κανόνα απαιτείται συνδυασμός ελκυστήρα 8 τροχών και 4 αξόνων + ρυμουλκούμενου 8 αξόνων. Στις περισσότερες περιπτώσεις, για τους σκοπούς της διπλής χρήσης αρκεί ένα παραδοσιακό ημιρυμουλκούμενο 8 αξόνων. Ωστόσο, όταν απαιτείται ρυμούλκα χαμηλού ύψους για πρακτικούς λόγους (π.χ. ύψος ασφαλείας για διέλευση από γέφυρα), η ρυμούλκα θα είναι κατ’ ανάγκη ημιρυμουλκούμενο 3-5 αξόνων, μήκους περίπου 22,5 m. Σε σύζευξη με ελκτική μονάδα 8 τροχών και 4 αξόνων, το συνολικό μήκος του συνδυασμού συζευγμένων οχημάτων θα είναι περίπου 27 m. Η χρήση ρυμουλκών χαμηλού ύψους αποφέρει οφέλη όταν πρόκειται για πρόσθετο ελεύθερο ύψος γεφυρών και κοιλαδογεφυρών, καθώς τα φορτία ανά άξονα οχημάτων μεγαλύτερου μήκους θα κατανέμονται σε μεγαλύτερη επιφάνεια, με αποτέλεσμα να μειώνονται τα σημειακά φορτία σε γέφυρες και ανισόπεδες διαβάσεις. Τα περισσότερα κράτη μέλη δέχονται ήδη οχήματα μήκους 27,5 m στο πλαίσιο των αδειών κατ’ εξαίρεση μεταφοράς που εκδίδουν.
                     
                  
                        8
                     
                     
                        Ακτίνα στροφής για μεταφορές βαρέος εξοπλισμού
                     
                     
                        12,5 m έως 15,5 m.
                        Καθορίζεται σε κάθε κράτος μέλος.
                     
                     
                        Σύμφωνα με τη σχετική απαίτηση της οδηγίας 96/53/ΕΚ, τα οδικά οχήματα πρέπει να μπορούν να στρέφονται σε εξωτερική ακτίνα 12,5 m.
                     
                  
               
            
               Πίνακας 5
            
            
               Εσωτερικές πλωτές οδοί
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Δεξαμενές ανύψωσης
                     
                     
                        Σύμφωνα με τα πρότυπα της «Γαλάζιας Βίβλου» της ΟΕΕ/ΗΕ  (5)
                        
                     
                     
                         
                     
                  
                        2
                     
                     
                        Βύθισμα
                     
                     
                        Σύμφωνα με τα πρότυπα της «Γαλάζιας Βίβλου» της ΟΕΕ/ΗΕ  (6)
                        
                     
                     
                         
                     
                  
                        3
                     
                     
                        Θέση αγκυροβολίας
                     
                     
                        2
                     
                     
                        Αριθμός θέσεων αγκυροβολίας.
                     
                  
                        4
                     
                     
                        Ικανότητες εκφόρτωσης
                     
                     
                        2 φορτηγίδες ταυτόχρονα
                     
                     
                         
                     
                  
                        5
                     
                     
                        Ελεύθερο ύψος γέφυρας
                     
                     
                        3,5 m
                     
                     
                        Σύμφωνα με τον κανονισμό (ΕΕ) αριθ. 1315/2013.
                     
                  
               
            
               Πίνακας 6
            
            
               Διαχείριση πολυτροπικού εξοπλισμού (οδικές, σιδηροδρομικές, θαλάσσιες μεταφορές και εσωτερικές πλωτές οδοί)
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Σύνδεση κόμβου
                     
                     
                        Απαιτείται σε θαλάσσιους λιμένες/αερολιμένες/εσωτερικές πλωτές οδούς/σιδηροδρομικούς σταθμούς μεταφόρτωσης/κύριες οδούς, κατά περίπτωση, συμπεριλαμβανομένων σημείων φόρτωσης για ανταλλαγές φορτίων μεταξύ πλοίων, σε πολυτροπικά μεταφορικά μέσα
                     
                     
                         
                     
                  
                        2
                     
                     
                        Εξέδρες φόρτωσης και εξοπλισμός χειρισμού/Χωρητικότητα στάθμευσης
                     
                     
                        Επαρκής αριθμός (σταθερών) εξεδρών φόρτωσης με ικανότητα υποστήριξης φορτίου 100 t και οχημάτων έως 120 t, συμπεριλαμβανομένων κυρίων αρμάτων μάχης με μέγιστο φορτίο ανά άξονα 12,23 t/άξονα (οδικώς) και ελάχιστο 22,5 t/άξονα (σιδηροδρομικώς).
                        Εξοπλισμός χειρισμού ειδικός για συνδετήρια διάβαση με πολυτροπικούς κόμβους [σιδηρόδρομοι, αερομεταφορές, θαλάσσιοι λιμένες (LoLo/RoRo) και εσωτερικές πλωτές οδοί]. Χωρητικότητα στάθμευσης με δυνατότητες για προσωρινή αποθήκευση τροχαίου υλικού και γενικού φορτίου.
                        Δράσεις σχετικές με τις σταθερές υποδομές που υποστηρίζουν την κυκλοφορία μέσων οδικών, σιδηροδρομικών, θαλάσσιων μεταφορών και εσωτερικών πλωτών οδών σε πολυτροπικές εγκαταστάσεις χειρισμού εξοπλισμού.
                     
                     
                        Κατάλληλες για εμπορευματοκιβώτια που ανταποκρίνονται στον ορισμό του προτύπου ISO 1496-1:2013 σειρά 1.
                        Οι οδικές εξέδρες θα πρέπει να μπορούν να χειρίζονται εμπορευματοκιβώτια, βαρύ εξοπλισμό και γενικά φορτία.
                        Εξαιρούνται κτίρια, εγκαταστάσεις αποθήκευσης, γερανοί, μεταφορικές ταινίες και άλλες διατάξεις για τη μετακίνηση εμπορευμάτων, καθώς και κινητά περιουσιακά στοιχεία, όπως μηχανές έλξης.
                        Οι δράσεις δεν παρέχουν επιλεκτικό πλεονέκτημα σε συγκεκριμένο φορέα εκμετάλλευσης ή ομάδα φορέων εκμετάλλευσης και είναι προσβάσιμες χωρίς διακρίσεις.
                     
                  
               
            
               Πίνακας 7
            
            
               Κυβερνοασφάλεια
            
            
                        Αριθ.
                     
                     
                        Απαίτηση διπλής χρήσης
                     
                     
                        Τιμή διπλής χρήσης
                     
                     
                        Παρατήρηση
                     
                  
                        1
                     
                     
                        Κυβερνοασφάλεια
                     
                     
                        Εξοπλισμός, λύσεις και συστήματα κυβερνοασφάλειας που σχετίζονται άμεσα με προτάσεις έργων που συνδέονται με την ανθεκτικότητα των υποδομών διπλής χρήσης, όπου κρίνεται σκόπιμο.
                     
                     
                         
                     
                  
               (1)  Η μεθοδολογία του βαθμού κατάταξης οδοστρώματος (PCR) έχει αντικαταστήσει τη μεθοδολογία του αριθμού κατάταξης οδοστρώματος (PCN). Ο PCN εξακολουθεί να ισχύει κατά τη διάρκεια της μεταβατικής φάσης έως το 2024.
            
               (2)  Η μεθοδολογία του βαθμού κατάταξης αεροσκαφών (ACR) έχει αντικαταστήσει τη μεθοδολογία του αριθμού κατάταξης αεροσκαφών (ACN). Ο ACN εξακολουθεί να ισχύει κατά τη διάρκεια της μεταβατικής φάσης έως το 2024.
            
               (3)  Κανονισμός (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, περί των προσανατολισμών της Ένωσης για την ανάπτυξη του διευρωπαϊκού δικτύου μεταφορών και για την κατάργηση της απόφασης αριθ. 661/2010/EE (ΕΕ L 348 της 20.12.2013, σ. 1).
            
               (4)  Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59).
            
               (5)  Inventory of main standards and parameters of the E waterway network “Blue Book” (Κατάλογος κύριων προτύπων και παραμέτρων του δικτύου εσωτερικής ναυσιπλοΐας «Γαλάζια Βίβλος»).
            
               (6)  Όπ.π.